портартур газ кен орны — Қазақстан Энциклопедиясы
"портартур газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: портартур газ кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "портартур газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 223
TEXT: Қазақстан Энциклопедиясы портартур газ кен орны - Орталық Каспий маңы аймағындағы газ кен орны. Орал қаласынан оңтүстік-батыста 215 кмде, Жалпақтал кентінен солтүстік-батыста 25 км жерде орналасқан. Кен орны 1961 жылы белгілі болды. 697 м тереңдіктен газ атқылады, оның тәуліктік шығымы 2, 5 млн. м 3-ге жетті. Қалыңдығы бірнеше мден ондаған мге жететін апшерон және ақшағыл жікқабаттарының ауқымында құм қабаты газды болып табылады. Оның тиімді газға қаныққан қалыңдығы 10, 5 м, орташа қалыңдығы 3, 8 м. Газды құрылым портартур күмбезаралық мульдадағы аз амплитудалы екі брахиантиклин көтерілім болып табылады. Олардың өлшемдері 2 x3 км. Көтерілімдердің табиғаты біржолата анықталған жоқ, бірақ төмендегі горизонттардың әркелкі тығыздалу есебінен қалыптасқандағы жорамалданады. Көтерілімдердің жаралуын былайша түсіндіру олардың біраз күрделі пішінін және кең көлемді газдылығын болжамдатады. Кен орны терең және қүрылымдық іздестіру бұрғылауымен зерттелді. 22 ұңғыманың жетеуі құрылым ауқымында бұрғыланды. Осылардың тек 2-уі өнімді болып шықты. Іздестіру бұрғылауының төмен тиімділігіне құрылымдық негіздің жоқтығы, газды көтерілімдердің табиғаты жөніндегі қате түсініктер себепші болған. 213-223 м тереңдіктерде жатқан кеуектілігі 35-40% цементтелген құмтастар газға қаныққан жинауыштар болып табылады. газсу жапсарының орны -207-208 м белгілерде анықталған. 35, 1 мм-лік шайбада газдың шығымы 220 мың м 3/тәу болды. Бастапқы қойнауқаттық қысым 2, 56 МПа, температура 19°С. Газы метаннан тұрады, аз мөлшерде азот, көміртектің қос тотығы бар. Хлоридті-кальцийлі табанасты суларының тығыздығы 1020 кг/м 3, минералдылығы 110 г/л. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
